Obair anála

Is é atá in obair anála nó análú comhfhiosachi mBéarla, conscious breathing ná dul i dtaithí ar aird chomhfhiosach a thabhairt ar an análú, agus an anáil a úsáid chun leasa d’intinne, do mhothúchán agus do cholainne. Tugann obair anála cúnamh do dhaoine an córas néarógach a rialú freisin. 

Téann go leor againn tríd an saol ag análú díreach a ndóthain le maireachtáil. Ach nuair a thugaimid ár n-aird ar chumhacht na hanála, tuigeann muid go bhfuil i bhfad níos mó i gceist ná feidhm bhitheolaíoch amháin. Tugann dea-nósanna análaithe deis dúinn a bheith ‘i láthair’, na mothúcháin a rialú agus imní a mhaolú.

Is féidir le obair anála cabhrú linn an imní agus an strus a ruaigeadh agus suaimhneas a thabhairt dúinn taobh istigh de chúpla nóiméad. Ach an obair anála a chleachtadh go rialta, is uirlis an-éifeachtach í a thacaíonn leis an mothú go bhfuil tú ‘i láthair’ agus aird agat ar an rud atá timpeall ort. Cuireann an t-análú bealach eile ar fáil dúinn le faoiseamh a fháil — bealach inmheánach a nascann muid lenár gcroí féin.  

 Cleachtas simplí: análú an bhosca 
Is féidir an cleachtadh seo a dhéanamh cibé áit a mbíonn tú, mar shampla ag deireadh an lae roimh dhul a chodladh.

 Tarraing anáil isteach tríd do shrón ar feadh ceithre shoicind
 Coinnigh d’anáil istigh ar feadh ceithre shoicind
 Análaigh amach ar feadh ceithre shoicind tríd do bhéal
 Ná tarraing anáil ar bith ar feadh ceithre shoicind

Glac sos gearr agus tabhair faoi arís trí nó ceithre bhabhta.

Tabhair faoi deara cén chaoi a bhfuil do cholainn agus d’intinn ag mothú ina dhiaidh sin, fiú tar éis cúpla babhta.

 Féach freisin     

 Análú 

 Tagairtí 

Catagóir:Mothúcháin
Catagóir:Córas riospráide
Catagóir:Strus (bitheolaíoch agus siceolaíoch)
Catagóir:Corp an duine
Catagóir:Midheamhain